CELEX: 32004R2113
Language: el
Date: 2004-12-10 00:00:00
Title: Κανονισμός (ΕΚ) αριθ. 2113/2004 της Επιτροπής, της 10ης Δεκεμβρίου 2004, για τροποποίηση του κανονισμού (ΕΚ) αριθ. 1943/2003, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις ενισχύσεις στις προαναγνωρισμένες ομάδες παραγωγών

11.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 366/10
            
         
      ΚΑΝΟΝΙΣΜΌΣ (ΕΚ) αριθ. 2113/2004 ΤΗΣ ΕΠΙΤΡΟΠΉΣ
   
   της 10ης Δεκεμβρίου 2004
   για τροποποίηση του κανονισμού (ΕΚ) αριθ. 1943/2003, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις ενισχύσεις στις προαναγνωρισμένες ομάδες παραγωγών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1) και ιδίως το άρθρο 48,
   Εκτιμώντας τα ακόλουθα:
   
               (1)
            
            
               Το άρθρο 4 του κανονισμού (ΕΚ) αριθ. 1943/2003 της Επιτροπής (2), προβλέπει ότι η ενίσχυση στις επενδύσεις που συνδέονται με την εφαρμογή των μέτρων που εμφαίνονται στα σχέδια αναγνώρισης, η οποία αναφέρεται στο άρθρο 14 παράγραφος 2 στοιχείο β) του κανονισμού (ΕΚ) αριθ. 2200/96, χορηγείται μόνο με τη μορφή ειδικών δανείων. Έχοντας υπόψη την εμπειρία που αποκτήθηκε κατά τα τελευταία έτη, και κυρίως τις δυσκολίες που αντιμετώπισαν τα κράτη μέλη για να εφαρμόσουν αυτόν τον τρόπο ενίσχυσης παρέχοντας συγχρόνως την εγγύηση στους δικαιούχους του επιπέδου της κοινοτικής χρηματοδότησης των επιλέξιμων επενδυτικών δαπανών που προβλέπονται στο άρθρο 8 του εν λόγω κανονισμού, πρέπει να καταστεί δυνατή η απευθείας καταβολή της ενίσχυσης σε κεφάλαιο.
            
         
               (2)
            
            
               Ο κανονισμός (ΕΚ) αριθ. 1943/2003 πρέπει να τροποποιηθεί ανάλογα.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1943/2003 τροποποιείται ως εξής:
   
               1)
            
            
               Το άρθρο 4 τροποποιείται ως εξής:
               
                           α)
                        
                        
                           ο τίτλος αντικαθίσταται από τον ακόλουθο τίτλο:
                           «Άρθρο 4
                           Ενισχύσεις στις αναγκαίες επενδύσεις για την αναγνώριση»
                        
                     
                           β)
                        
                        
                           στην παράγραφο 1 το πρώτο εδάφιο αντικαθίσταται από το ακόλουθο κείμενο:
                           «Για να καλυφθεί μέρος των επενδυτικών δαπανών που συνδέονται με την εφαρμογή των μέτρων που εμφαίνονται στα σχέδια αναγνώρισης που περιγράφονται στο άρθρο 16 του κανονισμού (ΕΚ) αριθ. 1432/2003, η ενίσχυση που αναφέρεται στο άρθρο 14, παράγραφος 2 στοιχείο β) του κανονισμού (ΕΚ) αριθ. 2200/96 χορηγείται:
                           
                                       α)
                                    
                                    
                                       απευθείας, σε κεφάλαιο· ή
                                    
                                 
                                       β)
                                    
                                    
                                       εμμέσως, μέσω πιστωτικών ιδρυμάτων με τη μορφή ειδικών δανείων.»
                                    
                                 
                     
         
               2)
            
            
               Στο άρθρο 8 παράγραφος 2 το πρώτο εδάφιο αντικαθίσταται από το ακόλουθο κείμενο:
               «Η κοινοτική συνεισφορά στη χρηματοδότηση της ενίσχυσης που αναφέρεται στο άρθρο 4 και χορηγείται με τη μορφή επιχορήγησης κεφαλαίου ή ισοδυνάμου επιχορήγησης κεφαλαίου, δεν θα πρέπει να υπερβαίνει τις επιλέξιμες επενδυτικές δαπάνες που αναφέρονται στο άρθρο 4:
               
                           —
                        
                        
                           κατά 50 % στις περιοχές που εμπίπτουν στους στόχους αριθ. 1 και αριθ. 2 που προβλέπονται στο άρθρο 1 του κανονισμού (ΕΚ) αριθ. 1260/1999,
                        
                     
                           —
                        
                        
                           κατά 30 % στις άλλες περιοχές.»
                        
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2004.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 286 της 4.11.2003, σ. 5.